काही वाद घालतात की उद्वाहक हे साधारण दोर वा साखळी वापरुन तयार केलेले उचलयंत्र आहे. उद्वाहक हा एक प्रकारचा, यंत्रांच्या सहाय्याने खेचता येणारा वा ढकलल्या जाणारा तराफाच होय. आधुनिक उद्वाहकात, पिंजरा वा कार,एका तराफ्यावर बसवलेला असून तो एका खास तयार केलेल्या सर्व बाजुंनी बंद पोकळीत चालतो.जुन्या जमान्यात उद्वाहक हे वाफ व पाण्याचे सहाय्याने चालत असत. खेच उद्वाहकात, पिंजरे हे लोखंडी दोरांच्या व फिरक्यांच्या सहाय्याने चालतात. पिंजऱ्यांचे वजन हे खास तयार केलेल्या प्रतीवजन-प्रणाली द्वारे संतुलित केल्या जाते. कधी-कधी अशी सोय केली असते की दोन उद्वाहक परस्परांविरोधी दिशेने चालतात जे एकमेकांचे प्रतीवजन असतात.
दोर आणि फिरक्यांमधील घर्षण खेच उत्पन्न करते व वजन उचलल्या जाते म्हणुन यास इंग्रजीत 'लिफ्ट' (वर-उचल) म्हणतात. 
तरलशास्त्राच्या तत्वांवर चालणारे उद्वाहक हे जमिनीखाली वा जमिनीवर असणाऱ्या दट्ट्यांवर तरल पदार्थाचा दाब निर्माण करून पिंजरा वर वा खाली नेतात. यात असलेला दुसरा प्रकार म्हणजे दोर व तरलत्व-बल यांचे मिश्रण आहे.अत्याधुनिक व अलिकडचा प्रकारात,कायम पृथ्वी-चुंबक मोटर्स,यंत्र-खोली विरहीत रुळ,गीअरविरहीत यंत्र आणि मायक्रोप्रोसेसर नियंत्रक वापरल्या जातात.

नविन उभारणीत वापरण्यात आलेले तंत्रज्ञान हे विविध बाबींवर अवलंबुन असते.तरलतत्वावर चालणारे उद्वाहक हे स्वस्त असतात परंतु एका विशिष्ट उंचीपेक्षा जास्त उंच दंडगोलक उभारणे हे अप्रायोगिक होते जेंव्हा,उद्वाहक नेण्यासाठीची उंची जास्त असते.सात मजली ईमारतींपेक्षा जास्त उंचीसाठी, खेच-उद्वाहक वापरण्यात यावेत.

उद्वाहक हे मोठ्या प्रमाणावर धंदा करण्यास व त्याच्या सुट्या भागांचे मोठ्या प्रमाणात उत्पादन करण्यास अनुकुल आहेत.परंतु,प्रत्येक ईमारतींची वेगवेगळी मागणी राहते जसे,वेगवेगळे मजले व त्याच्या उंची,पोकळीचा आकार व वापरण्याच्या पद्धती इत्यादी.
बाह्य नियंत्रके
सर्वसामान्य नियंत्रक
Hydraulic elevators
आरेखन